Krokoit - Wikipedia

# Krokoit

### Vun Wikipedia

Krokoit
Cheemsch Tohopensetten | PbCrO4
Mineralklass | Chromaten VI/F.01-30 (na Strunz) 35.3.1.1 (na Dana)
Kristallsystem | monoklin
Klöör | orange bit root
Streekklöör | orangegeel
Mohshard | 2,5-3
Dicht (g/cm³) | 5,9-6,1
Gleem | Diamant- bit Fettgleem
Transparenz | dörschienend
Brook | musselig bit uneven
Splitten | düüdlich na {110} undüüdlich na {001} un {100}
Indruck | lange nadelige prismatsche Kristallen; krustige Gestalt
faken Kristallflachen |
Tweeschenbilden |
Kristalloptik
Breektall | α=2,310 β=2,370 γ=2,660
Dubbelbreken (optisch Utrichten) | Δ=0,350 ; tweeassig, positiv
Pleochroismus | keen
Winkel/Dispersion vun de optischen Assen | 2vz ~ 57°
annere Egenschoppen
Phaaswesseln |
Smöltpunkt |
cheemsch Verhollen |
lieke Mineralen | Realgar
Radioaktivität | nich radioaktiv
Magnetismus |
sünnerlich Kennteken |

Krokoit (fröher ok Rootblieierz) is en roor vörkamend Mineral ut de Mineralklass vun de Chromaten (tohopen mit Sulfaten u.a.). Dat Mineral kristalliseert in’t monokline Kristallsystem mit de cheemsch Tohopensetten PbCrO4. Dorbi entstaht tomeist lange prismatsche nadelförmig Kristallen aver ok krustige Övertöög vun glannige organge bit rote Klöör.

## [Ännern] Naam un Historie

Krokoit ut Tasmanien.

De Naam Krokoit kummt von sien opfallig Klöör, de an de Klöör vun dröög Safranfadens denken lett. De Naam is vun dat greeksche Woort för Safran (crocus) afleidt.

As Mineral weer dat al för de Grünnen vun de International Mineralogical Association (IMA) begäng. Opdeckt weer dat toeerst 1766 bi Berezovsk in’n Ural. Sien Naam kreeg dat Mineral erst 1832 vun den franzööschen Mineraloog François Sulpice Beudant.

## [Ännern] Vörkamen

Krokoit is en Sekundärmineral, dat sik dör Oxidatschoon ut Galenit (Bliegleem) in Stenen mit en lütten Andeel an Kieselsüür oder allgemeen dör Verweddern in chromhollig Blielagersteden billt.

Antofinnen is dat ünner annern in Tasmanien in Australien, Callenbarg in Düütschland oder Berezovsk/Ural in de Russ’schen Föderatschoon.

## [Ännern] Verwennen

För de Verarbeiten as Smucksteen för den Hannel is Krokoit to week un dormit to fienföhlig. Mitünner warrt dat Mineral aver vun Sammlers in Eddelsteenform, tomeist in’n Treppensleep, slepen. Mitünner is Krokoit ok as Farvpigment bruukt worrn. Vun de tohopensetten is dat neemlich meist dat lieke as dat künstlich herstellte Chromgeel

## [Ännern] Literatur

- Edition Dörfler: Mineralien Enzyklopädie. Nebel Verlag, ISBN 3-89555-076-0
- Stefan Weiß: Das große Lapis Mineralienverzeichnis. 4. Oplaag. Christian Weise Verlag, München 2002, ISBN 3-921656-17-6
- Walter Schumann: Edelsteine und Schmucksteine. 13. Oplaag. BLV Verlags GmbH, 1976/1989, ISBN 3-405-16332-3

## [Ännern] Weblenken

- Mineralienatlas:Krokoit (Wiki)
- Webmineral - Crocoite (engl.)
- MinDat - crocoite (engl.)

Vun „http://nds.wikipedia.org../../../k/r/o/Krokoit.html“

Kategorie: Mineral

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Català
- Deutsch
- English
- Italiano
- Nederlands
- Slovenčina